Sandra Särav-Tammus

Majandus- ja Kommunikatsiooniministeerium

Suur-Ameerika tn 1

10122 Tallinn

|  |  |
| --- | --- |
| info@mkm.ee | (kuupäev digiallkirjas) nr 11-4/24/6280 |

|  |  |
| --- | --- |
| **Üliõpilaste inseneri valdkonna arendusprojektidele toetuse taotluste rahastamise eelarve ja vooru kestuse ning hindamiskomisjonide liikmete kooskõlastamine** |  |

Lugupeetud Sandra Särav-Tammus

Määruse „Üliõpilaste inseneri valdkonna arendusprojektidele toetuse andmise tingimused ja kord“ (edaspidi määrus) § 11 lg 3 kohaselt kehtestab Ettevõtluse ja Innovatsiooni Sihtasutus (edaspidi sihtasutus) enne taotlusvooru avamist vooru toetuse taotluste rahastamise eelarve, ja vooru kestuse kooskõlastades selle eelnevalt Majandus- ja Kommunikatsiooniministeeriumiga. Määruse § 12 lg 1 ja lg 4 kohaselt kooskõlastab sihtasutus Majandus- ja Kommunikatsiooniministeeriumiga hindamiskomisjoni ning hindamise juhise.

Käesolevaga palub sihtasutus kooskõlastada taotlusvooru avamise tingimused järgmiselt:

1. Taotlusvooru eelarve on 960 000 eurot.
2. Taotlusvoor avatakse 30.09.2024 kell 9.00 ning suletakse 16.12.2024 kell 16.00. Sihtasutus teavitab taotlejaid taotlusvooru avanemisest veebilehel [www.eas.ee](http://www.eas.ee).
3. Kooskõlastada üliõpilaste inseneri valdkonna arendusprojektide taotluste hindamise juhis juhis (Lisa 1). Hindamiskomisjoni juhises on täiendavalt ette nähtud võimalus kutsuda hindamiskomisjoni koosolekule oma taotlust tutvustama taotleja esindusõiguslikud isikud.
4. Kutsuda hindamiskomisjonist liikme kohalt tagasi Annette Sagri ning hindamiskomisjoni asendusliikme kohalt tagasi Inge Laas. Lisada sihtasutuse esindajaks Helena Nulk-Leemets (innovatsiooniteenuste ja iduettevõtluse osakonna tehnoloogia seire ekspert), uut asendusliiget ei nimetata.

Lisaks palume nimetata Kati-​Liis Vaarma asemel hindamiskomisjoni uus Majandus- ja Kommunikatsiooni ministeeriumi esindaja.

Lugupidamisega

(allkirjastatud digitaalselt)

Sigrid Harjo

juhatuse liige

Lisad: 1. Üliõpilaste inseneri valdkonna arendusprojektide taotluste hindamise juhis ver 3

Riin Roosalu

valdkonnajuht

+372 627 9368, Riin.Roosalu@eas.ee